Noua personalitati rasplatite pentru contributia la europenizarea Romaniei

Ceremonia de Decernare a Distinctiilor Anuale ale Casei Europei
Palatul Parlamentului, 6 noiembrie 2008

Bucuresti, 16 octombrie 2008 

Pe fundalul incordat al ingrijorarilor legate de actuala stagnare a constructiei europene si a crizei financiar-bancare generalizate, in contextul organizarii celei de a IV-a editii a Forumului Interactiv “Zilei Europene a Concurentei si Competitivitatii in Romania”, ce beneficiaza de Patronajul Onorific al Presedintiei UE, Casa Europei – EUROLINK acorda si in acest al VII-lea an distinctiile sale speciale denumite generic „Personalitatea Anului pentru o Romanie Europeana”. Consiliul Director a considerat ca mentinerea acestei traditii reprezinta o busola calauzitoare pentru toti cei implicati pe diverse paliere ale realei europenizari a societatii romanesti. Ca si in anii precedenti, selectia nu cuprinde ministri, parlamentari romani sau alte tipuri de persoane cu subordonari ierarhice sau inclinatii partizanale, fiind complet libera de orice presiuni conjuncturale si imuna la ridicole fervori encomiastice. 
Odata ce aderarea Romaniei la UE a survenit cu o regretabila si paguboasa intarziere fata de majoritatea celorlalte state ex-comuniste, continuarea si mai ales inzecirea eforturilor pentru integrare europeana reala, urmarita pana in cele mai mici detalii ale procesului economic sau legislativ-juridic, ar merita sa ramana prioritatea numarul 1 a societatii si garantul echilibrului si stabilitatii evolutiei acesteia in noul cadru nu ferit de primejdii al spatiului comunitar. De aceea, intr-un asemenea context, la Palatul Parlamentului vor fi rasplatite - si in acest an - pentru discretia, lipsa de ostentatie, talentul si consistenta subtila a demersurilor lor, cele mai importante figuri din tara noastra si din restul Uniunii Europene care isi aduc cu modestie un aport esential la soliditatea si la asumarea cat mai sobra si nedemagogica a acestui proces fara spectaculozitate exterioara, dar crucial pentru destinul oricarei natiuni de pe continent:

La Categoria “Demnitari si Diplomati”:

1. Parlamentarul european Elmar BROK;

2. Ambasadorul Regatului Norvegiei la Bucuresti, fost Secretar General adj. al EFTA, E.S. Dl. Oystein HOVDKINN;

3. Sefa Misiunii Economice si Comerciale a Frantei, Dna Florence DOBELLE;

La Categoria “Manageri si leaderi ai sectorului financiar-bancar”: 

4. Presedinta Grupului „Oriflame-Romania”, Dna Monica TATOIU;

5. Directorul General al Grupului HOLCIM Romania, Dl Markus WIRTH;

6. Presedintele Executiv al BANCPOST, membra a Grupului Eurobank EFG, Dna Manuela PLAPCIANU;

La Categoria “Edili”:
7. Presedintele Asociatiei „Depresiunea Horezu”, Primarul Orasului Horezu, Dl Constantin NITU; 

La Categoria “Oameni de cultura/Leaderi ai societatii civile”:  

8. Regizorul, actorul, ganditorul si animatorul spiritual Dan PURIC;

La Categoria “Jurnalisti”:
9. Jurnalista si comentatoarea de politica interna Tia SERBANESCU.

Ceremonia de Gala va avea loc la Palatul Parlamentului, in ziua de 6 noiembrie 2008, in prezenta inaltilor reprezentanti ai Comisiei Europene, Ambasadei Frantei, Misiunii Economice si Comerciale a Frantei, Camerei Deputatilor, cu sprijinul partenerilor oficiali - Societatea „DELEANU Vasile-Avocati”, membra a Warwick Legal Network si compania „IMSAT Romania”, membra a Groupe SNEF - si ai sponsorului - societatea „Nestor Nestor Diculescu Kingston Petersen”, membra a SEE Legal. 

Pentru informatii suplimentare asupra agendei de lucru si conditiilor de participare la dezbaterea si consultarea publica din cadrul  “Zilei Europene a Concurentei si Competitivitatii in Romania”, cei interesati pot consulta site-ul www.HouseofEurope.ro sau contacta Secretariatul Consortiului Organizatoric la tel./fax: 021.2304997 sau eurolink@b.astral.ro 

Pentru conformitate,

Secretariatul Consortiului Organizatoric

c/o EUROLINK-Casa Europei/Platforma CEFTAC

